Държавен вестник, бр. 21, 2015 г., стр. 45

БРОЙ  21	
Д Ъ Р Ж А В Е Н  В Е С Т Н И К 	
СТР.  45  
вахтената служба и нормите за подготовка и 
освидетелстване на моряците, 1978 г. (Кон-
венция STCW), както е изменена.
(3) Държавните изпити се провеждат пред 
изпитни комисии, в състава на които влизат 
не по-малко от трима хабилитирани препо-
даватели по специалността от висшето учи-
лище. В комисиите могат да се включат и до 
две хабилитирани лица в област на висшето 
образование „Технически науки“ от други вис- 
ши училища, специалисти от Изпълнителна 
агенция „Морска администрация“, както и 
други специалисти от професионалната област.
(4) Съставът на комисиите по ал. 3 се 
определя със заповед на ректора на висшето 
училище.
(5) Студентите, изпълнили задълженията си 
по учебен план и положили успешно държав-
ни изпити, получават диплома за завършено 
висше образование по специалност „Корабо-
водене“ на образователно-квалификационна 
степен „бакалавър“. 
(6) Лицата, получили дипломи за завърше-
но висше образование по ал. 5, придобиват 
професионална квалификация „Инженер-ко-
рабоводител“. 
Преходни и заключителни разпоредби
§ 1. Лицата, приети преди влизането в 
сила на наредбата, продължават и завършват 
обучението си по учебните планове и при ус-
ловията и по реда, при които са били приети.
§ 2. Висши училища, които не изпълняват 
изискванията на наредбата, не могат да изда-
ват дипломи за завършено висше образование 
на образователно-квалификационна степен 
„бакалавър“ по специалност „Корабоводене“ 
и професионална квалификация „Инженер-
корабоводител“ .
§ 3. Наредбата се приема на основание чл. 9, 
ал. 3, т. 5 от Закона за висшето образование 
и влиза в сила от учебната 2015/2016 г. 
НАРЕДБА
за държавните изисквания за придобиване на 
висше образование по специалност „Корабо-
водене“ на образователно-квалификационна 
степен „магистър“ след придобита образова-
телно-квалификационна степен „бакалавър“
Чл. 1. С наредбата се определят държав-
ните изисквания за придобиване на висше 
образование на образователно-квалифика-
ционна степен „магистър“ в професионално 
направление 5.5. „Транспорт, корабоплаване 
и авиация“ по специалността „Корабоводене“ 
от регулираната професия „Корабоводител“.
Чл. 2. (1) Подготовката на студентите по 
специалността „Корабоводене“ се извършва в 
съответствие с разпоредбите на Закона за вис- 
шето образование (ЗВО), на Международната 
конвенция за вахтената служба и нормите за 
подготовка и освидетелстване на моряците от 
1978 г. (Конвенция STCW), както е измене-
на, Директива 2008/106/ЕО на Европейския 
парламент и на Съвета от 19 ноември 2008 г. 
относно минималното ниво на обучение на 
морските лица (OB, L 323, 03/12/2008 г.), 
Директива 2012/35/ ЕС на Европейския пар-
ламент и на Съвета от 21 ноември 2012 г. за 
изменение на Директива 2008/106/ЕО относно 
минималното ниво на обучение на морските 
лица  (OB, L 343, 14.12.2012 г.), на Кодекса на 
търговското корабоплаване (КТК), на Наредба 
№ 6 от 2012 г. за компетентност на морските 
лица в Република България (ДВ, бр. 31 от 
2012 г.) и на тази наредба.
(2) Обучението по специалността по ал. 1 
и резултатите от него съответстват на ниво 7 
от Националната квалификационна рамка.
Чл. 3. (1) Лицата, придобили висше обра-
зование на образователно-квалификационна 
степен „бакалавър“ или „магистър“ по дру-
га специалност, се приемат за обучение на 
образователно-квалификационната степен 
„магистър“ по специалността „Корабоводене“ 
в съответствие с чл. 68 ЗВО при спазване на 
Наредбата за държавните изисквания за при-
емане на студенти във висшите училища на 
Република България (ДВ, бр. 40 от 2000 г.) и 
на изискванията, определени в правилниците 
на висшето училище. 
(2) За лица, притежаващи образователно-
квалификационна степен „бакалавър“ по спе-
циалността „Корабоводене“, обучението е със 
срок не по-малък от 1 година и придобиване 
на не по-малко от 60 кредита.
(3) За лица, притежаващи образователно-
квалификационна степен „бакалавър“ или 
„магистър“ по друга специалност, обучението 
е със срок не по-малък от 2 години и придо-
биване на не по-малко от 120 кредита.
(4) Лицата, които се обучават по индиви-
дуален учебен план и са придобили изиску-
емия брой кредити, имат право да завършат 
обучението си преди срока по ал. 2 и 3.
Чл. 4. Обучението по специалността по 
чл. 1 се провежда в редовна и в задочна форма.
Чл. 5. Обучението по специалността по 
чл. 1 се провежда по учебни планове, които 
се утвърждават от академичния съвет на 
висшето училище.
Чл. 6. (1) Не по-малко от 70 на сто от 
лекционните курсове по задължителните и 
избираемите учебни дисциплини се четат 
от хабилитирани лица в област на висшето 
образование „Технически науки“ от Класи-
фикатора на областите на висше образование 
и професионалните направления (ДВ, бр. 64 
от 2002 г.) на основен трудов договор във 
висшето училище.
(2) С решение на академичния съвет на 
висшето училище до 30 на сто от лекционните 
курсове по задължителните и избираемите